CELEX: 32008R0156
Language: el
Date: 2008-02-21 00:00:00
Title: Κανονισμός (ΕΚ) αριθ. 156/2008 της Επιτροπής, της 21ης Φεβρουαρίου 2008 , για τροποποίηση του κανονισμού (ΕΚ) αριθ. 109/2007 όσον αφορά την ελάχιστη περιεκτικότητα της πρόσθετης ύλης ζωοτροφών νατριούχος μονενσίνη (Coxidin) (Κείμενο που παρουσιάζει ενδιαφέρον για τον ΕΟΧ)

22.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 48/14
            
         
      ΚΑΝΟΝΙΣΜΌΣ (ΕΚ) αριθ. 156/2008 ΤΗΣ ΕΠΙΤΡΟΠΉΣ
   
   της 21ης Φεβρουαρίου 2008
   για τροποποίηση του κανονισμού (ΕΚ) αριθ. 109/2007 όσον αφορά την ελάχιστη περιεκτικότητα της πρόσθετης ύλης ζωοτροφών νατριούχος μονενσίνη (Coxidin)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η πρόσθετη ύλη νατριούχος μονενσίνη (Coxidin) έλαβε άδεια κυκλοφορίας υπό ορισμένους όρους σύμφωνα με τον κανονισμό (ΕΚ) αριθ. 1831/2003. Με τον κανονισμό (ΕΚ) αριθ. 109/2007 της Επιτροπής (2) χορηγήθηκε για την εν λόγω πρόσθετη ύλη δεκαετής έγκριση για χρήση στα κοτόπουλα προς πάχυνση και τις γαλοπούλες, συνδέοντας την έγκριση με τον κάτοχο της άδειας κυκλοφορίας της εν λόγω πρόσθετης ύλης στην αγορά.
            
         
               (2)
            
            
               Ο κανονισμός (ΕΚ) αριθ. 1831/2003 προβλέπει τη δυνατότητα τροποποίησης της έγκρισης μιας πρόσθετης ύλης έπειτα από αίτηση του κατόχου της έγκρισης και γνωμοδότηση της Ευρωπαϊκής Αρχής για την Ασφάλεια των Τροφίμων («η Αρχή»).
            
         
               (3)
            
            
               Ο κάτοχος της έγκρισης της πρόσθετης ύλης νατριούχος μονενσίνη (Coxidin) υπέβαλε αίτηση με την οποία προτείνεται η αλλαγή των όρων της έγκρισης με τη μείωση της ελάχιστης περιεκτικότητας της εν λόγω πρόσθετης ύλης όσον αφορά τη χρήση για γαλοπούλες.
            
         
               (4)
            
            
               Με τη γνώμη που εξέδωσε στις 18 Σεπτεμβρίου 2007, η Αρχή πρότεινε τη μείωση της ελάχιστης περιεκτικότητας της πρόσθετης ύλης για τις γαλοπούλες από 90 mg σε 60 mg ανά kg πλήρους ζωοτροφής καθώς μπορεί να θεωρηθεί αποτελεσματική για τον έλεγχο της κοκκιδίωσης (3).
            
         
               (5)
            
            
               Συνεπώς, κρίνεται σκόπιμο να τροποποιηθεί ανάλογα ο κανονισμός (ΕΚ) αριθ. 109/2007.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 109/2007 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2008.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 31 της 6.2.2007, σ. 6.
   
      (3)  Γνώμη της επιστημονικής ομάδας για τις πρόσθετες ύλες και τα προϊόντα ή τις ουσίες που χρησιμοποιούνται στη διατροφή των ζώων σχετικά με την αποτελεσματικότητα της πρόσθετης ύλης Coxidin 25 % (νατριούχος μονενσίνη) ως πρόσθετης ύλης ζωοτροφών για γαλοπούλες. Εγκρίθηκε στις 18 Σεπτεμβρίου 2007. The EFSA Journal (2007) 545, 1-13.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
                        Αριθμός αναγνώρισης της πρόσθετης ύλης
                     
                     
                        Επωνυμία του κατόχου της άδειας
                     
                     
                        Πρόσθετη ύλη
                        (εμπορική ονομασία)
                     
                     
                        Σύνθεση, χημικός τύπος, περιγραφή, αναλυτική μέθοδος
                     
                     
                        Είδος ή κατηγορία ζώων
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Άλλες διατάξεις
                     
                     
                        Λήξη της περιόδου έγκρισης
                     
                     
                        Προσωρινά ανώτατα όρια καταλοίπων ΑΟΚ στα σχετικά τρόφιμα ζωικής προέλευσης
                     
                  
                        mg δραστικής ουσίας/kg πλήρους ζωοτροφής με περιεκτικότητα σε υγρασία 12 %
                     
                  
                        Κοκκιδιοστατικά και ιστομονοστατικά
                     
                  
                        5 1 701
                     
                     
                        Huvepharma
                        NV Belgium
                     
                     
                        Νατριούχος μονενσίνη
                        (Coxidin)
                     
                     
                        
                                     
                                 
                                 
                                    Δραστική ουσία:
                                    C36H61O11Na
                                    Μετά νατρίου άλας πολυαιθέρα μονοκαρβοξυλικού οξέος παραγόμενο από Streptomyces cinnamonnensis, 28682, LMG S-19095 σε κοκκώδη μορφή.
                                 
                              
                                     
                                 
                                 
                                    Αναλογία σύνθεσης:
                                    
                                                 
                                             
                                             
                                                Μονενσίνη A: όχι λιγότερο από 90 %
                                             
                                          
                                                 
                                             
                                             
                                                Μονενσίνη: A + B: όχι λιγότερο από 95 %
                                             
                                          
                                                 
                                             
                                             
                                                Μονενσίνη C: 0,2-0,3 %
                                             
                                          
                              
                                     
                                 
                                 
                                    Σύνθεση πρόσθετης ύλης:
                                    
                                                 
                                             
                                             
                                                Νατριούχος μονενσίνη τεχνικής καθαρότητας που ισοδυναμεί με δραστηριότητα μονενσίνης: 25 %
                                             
                                          
                                                 
                                             
                                             
                                                Περλίτης: 15-20 %
                                             
                                          
                                                 
                                             
                                             
                                                Πίτυρο σίτου: 55-60 %
                                             
                                          
                              
                                     
                                 
                                 
                                    Αναλυτική μέθοδος (1):
                                    Χαρακτηρισμός της δραστικής ουσίας: υγρή χρωματογραφία υψηλής απόδοσης (HPLC) με παραγώγιση μετά τη στήλη και με φασματοφωτομετρία υπεριώδους (UV) (λ = 520 nm).
                                 
                              
                     
                        Κοτόπουλα προς πάχυνση
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Απαγορεύεται η χρήση τουλάχιστον τρεις ημέρες πριν από τη σφαγή.
                                 
                              
                                    2.
                                 
                                 
                                    Η πρόσθετη ύλη μπορεί να ενσωματωθεί σε σύνθετες ζωοτροφές υπό μορφή προμείγματος.
                                 
                              
                                    3.
                                 
                                 
                                    Μέγιστη επιτρεπόμενη δόση νατριούχου μονενσίνης σε συμπληρωματικές ζωοτροφές:
                                    
                                                —
                                             
                                             
                                                625 mg/kg για κοτόπουλα προς πάχυνση·
                                             
                                          
                                                —
                                             
                                             
                                                500 mg/kg για γαλοπούλες.
                                             
                                          
                              
                                    4.
                                 
                                 
                                    Η νατριούχος μονενσίνη δεν θα αναμειγνύεται με άλλα κοκκιδιοστατικά·
                                 
                              
                                    5.
                                 
                                 
                                    Οι οδηγίες χρήσης πρέπει να αναφέρουν:
                                    “Επικίνδυνο για τα ιπποειδή. Η ζωοτροφή αυτή περιέχει ιονοφόρο: η ταυτόχρονη χορήγησή της με τιαμυλίνη αντενδείκνυται και ενδείκνυται η παρακολούθηση για πιθανές αντιδράσεις κατά την παράλληλη χρήση με άλλες φαρμακευτικές ουσίες”
                                 
                              
                                    6.
                                 
                                 
                                    Χρησιμοποιείτε κατάλληλη προστατευτική ένδυση, γάντια και συσκευή προστασίας ματιών/προσώπου. Σε περίπτωση μη επαρκούς αερισμού, χρησιμοποιείτε κατάλληλη αναπνευστική συσκευή.
                                 
                              
                     
                        6.2.2017
                     
                     
                        25 μg νατριούχου μονενσίνης/kg υγρού δέρματος + λιπωδών ιστών.
                        8 μg νατριούχου μονενσίνης/kg υγρού ήπατος, νεφρών και νεφρά, λιπωδών ιστών.
                     
                  
                        Γαλοπούλες
                     
                     
                        16 εβδομάδες
                     
                     
                        60
                     
                     
                        100
                     
                  
      
      
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: www.irmm.jrc.be/crl-feed-additives».